recursal/SuperWikiNEXT-32B huggingface dataset:
**Kristinestad** (finski: *Kristiinankaupunki*) je grad i općina na zapadu Finske od 6,845 stanovnika.

Većina stanovnika govori švedski, a to je 55,8 %, dok finski govori 41,6 %, a ostalih 2,6 % govori neki 
drugi jezik.

Geografske karakteristike
-------------------------

Kristinestad leži u Regiji Ostrobotnija, u dubokom zaljevu Högholmssundet, koji formira rijeka *Tjöck å* na svom uviru u 
Botnijski zaljev.
Od administrativnog centra regije grada Vaase udaljen je 100 km, a od Helsinkija.335 km.

Ukupna dužina obale uključujući i otoke iznosi 370 km.

Kristinestad ima dugogodišnju tradiciju pomorskog i trgovačkog centra, a poznat je i po brodogradnji.

Historija
---------

Kristinestad je osnovao 1649. tadašnji švedski guverner Finske Per Brahe, na otoku Koppö zbog odlične luke i nazvao ga po kraljici Kristini.

Isprva je njegov razvoj bio usporen, ali nakon što je 1792. luka dobila trgovačka prava, počeo je prosperirati, kao kruna tog procesa stoji gradska vijećnica izgrađena 1856.

Od 2011. Kristinestad je član internacionalnog udruženja Cittaslow, to su gradovi koji propagiraju spori ritam života, naročito kod 
hrane.

Privreda
--------

Od 2.622 zaposlenih najveći broj njih 66,9 %. radi u administraciji i uslugama, u industriji i zanatstvu radi 17,6 %, u šumarstvu i poljoprivredi 14,1 %, a nezaposlenih ima 6,5 %.

Pobratimski gradovi
-------------------

* Švedska, Sala
* Italija, Novello

Izvori
------

1. 1 2 3 4  „Finland: Ostrobothnia" (engleski). City population. Pristupljeno 11. 12. 2015.
2. 1 2 3 4 5 6 7 8 9 10  „Kristinestad - Finland's first Cittaslow town" (engleski). Kristinestad. Arhivirano iz originala na datum 2016-02-19. Pristupljeno 12. 12. 2015.

Vanjske veze
------------

***Kristinestad*** na Wikimedijinoj ostavi

* *Službene stranice Općine Kristinestad* ()
**Kuusamo** je grad i općina na sjeveroistoku Finske od 15,980 stanovnika.

Geografske karakteristike
-------------------------

Kuusamo leži u Regiji Sjeverna Ostrobotnija pored ruske granice, na obali jezera
Kuusamojärvi, udaljen 215 km sjeveroistočno od administrativnog centra 
regije Oulua i 800 km od Helsinkija.

Teritorij upćine vrlo je brdovit kraj, naročito za finske prilike, koja je izuzetno nizinska, pojedina imaju i više od 500 metara. Usto je i 
vrlo šumovit, preko 60% zemlje pokriveno je njima, i prepun jezera, od kojih je čak 166 prilično veliko, tako da ima 2700 km 
obala.

Historija
---------

Tokom srednjeg vijeka tu su se nalazila dva laponska sela, na trasi trgovačkog puta od 
Botnijskog zaljeva do Bijelog mora18. vijeka.

Od 1686. Kuusamo je sjedište parohije, tako da je do 19. vijeka, toliko narastao da je 1868 dobio 
status grada.

Privreda i transport
--------------------

Najveći poslodavac u Kuusamu je tvornica celuloze Pölkky Oy i drvna industrija Kitka Wood Oy & Pölkky Metsä.

Kuusamu je veliki turistički centar koji godišnje posjeti preko milion ljudi, naročito zbog skijanja jer snijega ima od maja do oktobra, a ima čak 506 km skijaških staza za nordijsko skijanje. Pored grada nalazi se Ruka jedno od najpoznatijih i najvećih finskih alpskih skijališta, sa 34 staze i 17 žičara.

Grad ima aerodrom (IATA: KAO, ICAO: EFKS)

Gradovi prijatelji
------------------

* Danska, Općina Hørning
* Švedska, Općina Avesta
* Norveška, Askøy
* Rusija, Rajon Louhski

Izvori
------

1. 1 2 3 4 5 6 7 8 9 10 11  „Facts" (engleski). KuusamoWEB. Arhivirano iz originala na datum 2016-03-06. Pristupljeno 23. 10. 2015.
2. ↑  „Kuusamo Town" (engleski). KuusamoWEB. Arhivirano iz originala na datum 2008-01-18. Pristupljeno 23. 11. 2015.

Vanjske veze
------------

***Kuusamo*** na Wikimedijinoj ostavi

* *Službene stranice Općine Kuusamo* Arhivirano 2008-03-13 na Wayback Machine-u ()
* *Skijalište Ruka* ()
**Outokumpu** je grad i općina na istoku Finske od 7,172 stanovnika.

Geografske karakteristike
-------------------------

Outokumpu leži u Regiji Sjeverna Karelija, udaljen 40 km sjeverozapadno od administrativnog centra regije grada Joensuua.

Historija
---------

Još početkom 20. vijeka Outokumpu je bio malo selo u Parohiji Kuusjärvi u pograničnom kraju. 
Njegov razvoj pokrenulo je otkriće bakrene rude 1910. nakon tog se mjesto brzo industrijaliziralo.

Ispočetka je jedini rudnik bio - Outokumpu, kasnije su otvarani rudnici Mökkivaaralla, Keretissä i Vuonos, u kojima se pored bakra iskapalo i cink, nikal, kobalt, željezo, zlato i srebro. 

Tako je tadašnji Outokumpu postao najvažniji finski rudarski grad, koji je 1968. dobio status trgovišta, a 1977. i status grada.
Rudnici su iscrpljeni i zatvoreni 1989.

Privreda
--------

Najveći privredni pogon u gradu je proizvođač čelika Outokumpu, koji je tu i osnovan, ali je nakon zatvaranja rudnika svoje sjedište preselio u Espoo.

Pobratimski gradovi
-------------------

* Estonija, Kohtla-Järve

Izvori
------

1. 1 2 3 4  „Finland: North Karelia" (engleski). City population. Pristupljeno 16. 12. 2015.
2. 1 2 3  „Historia" (finski). Outokummun kaupunki. Pristupljeno 16. 12. 2015.

Vanjske veze
------------

***Outokumpu (Finska)*** na Wikimedijinoj ostavi

* *Službene stranice grada Outokumpu*  ()
"**Wow**" je pjesma australske pjevačice Kylie Minogue, objavljena je kao drugi singl sa njenog desetog studijskog albuma *X* u februaru 2008. godine u izdanju diskografske kuće Parlophone.

Informacija o pjesmi
--------------------

Pjesmu napisali su Minogue, Greg Kurstin i Karen Poole a producirao ju je Kurstin. Postigla je komercionalne uspjeh, dospijevajući na jedno od prvih 20 mjesta na većini top lista na koje je dospela. Pjesma je objavljena kao treći singl sa albuma *X* u Europi u junu, au Centralnoj Americi nije objavljena kao singl.

Minogue je prvi put uživo izvela pjesmu u emisiji *The Kylie Show* u novembru 2007. godine, kao jednu od novih pjesama sa njenog albuma *X*. Nastupala je u srebrnoj haljini sa resicama, a plesači su imali talasaste kostime i perike.

Upsjeh na top listama
---------------------

Minogue je izvela "Wow" na finalu četvrte sezone od *The X Factor* u 15. decembra 2007. godine. Pjesma je debitovala u Velikoj Britaniji na 32. mjestu ljestvice u 24. decembra 2007. godine, samo zbog prodatih digitalnih primeraka. Deset nedelja kasnije, pjesma je dospela na 5. mjesto. U Australiji, "Wow" je zvanično puštena na radiju u 14. januara 2002. godine. Pjesma je debitovala na 11. mestu, i ostala na lestvici šest nedelja.

Pjesma je trebala biti debitantski singl s albuma u SAD, ali je na kraju odluka pala na pjesmu "All I See" koja ima više R&B osećaja da se svidi američkim slušaocima, ali je pjesma, kad je objavljena na američkim radio stanicama, postigla priličan uspjeh, te ubrzo završila na devetnaestom mjestu dance ljestvice na Billboard.

Popis pjesama
-------------

Britanski CD singl 1
1. "Wow"
2. "Cherry Bomb"

Britanski CD singl 2 / Australski CD singl
1. "Wow"
2. "Do It Again"
3. "Carried Away"
4. "Wow" (Death Metal Disco Scene Mix)

Europski CD
1. "Wow"
2. "Can't Get You Out of My Head" (Greg Kurstin Remix)

Evropski maxi CD
1. "Wow"
2. "Wow" (Death Metal Disco Scene Mix)
3. "Wow" (CSS Remix)
4. "Wow" (Videospot)

Istorija objavljivanja
----------------------

| Država | Datum |
| --- | --- |
| Australija | 16. februar 2008. |
| Velika Britanija | 18. februar 2008. |
| Europa | 6. jun 2008. |
| Nemačka | 4. jul 2008. |
| SAD | 30. august 2008. |
|

Vanjske poveznice
-----------------

* "Wow" na službenoj stranici Arhivirano 2011-03-09 na Wayback Machine-u ()
**Pyhäjärvi** (to prevedeno sa finskog znači *Sveto jezero*) je grad i općina na sjeverozapadu
Finske od 5,562 stanovnika.

Geografske karakteristike
-------------------------

Između 1993. - 1995. grad se zvao Pyhäsalmi, ali je prezvan po jezeru Pyhäjärvi na kom leži.

Pyhäjärvi leži u Regiji Sjeverna Ostrobotnija na sjeverozapadnoj obali Jezera Pyhäjärvi, udaljen 165 km južno od administrativnog centra regije grada Oulua, dok do Kalajokija i 
Botnijskog zaljeva ima 130 km.

Pored grada prolazi autoput 4 (E75) i magistralna cesta 27, a i željeznička pruga Ylivieska-Iisalmi prolazi kroz grad, pored toga ima i mali aerodrom.

Historija
---------

Općina Pyhäjärvi osnovana je 1866. za reforme državne uprave i razdvajanja crkvene od svjetovne vlasti, a mjesto je status grada dobilo u januaru 1993.

Privreda
--------

Najveći privredni pogon je rudnik cinka i bakra Pyhäsalmi, koji radi već 40 godina.

Pored tog ima i nekoliko pogona drvne industrije; PRT-Wood Oy, Lameltec Oy i nekoliko pilana.
U administraciji, transportu i uslugama radi 60 % zaposlenih, u industriji 20 %, u poljoprivredi i šumarstvu 15 % i u građevinarstvu 5 %.

Izvori
------

1. 1 2 3 4  „Finland: North Ostrobothnia" (engleski). City population. Pristupljeno 20. 12. 2015.
2. ↑  „The town of Pyhäjärvi in Finland" (engleski). Pyhäjärven kaupunki. Arhivirano iz originala na datum 2016-04-13. Pristupljeno 20. 12. 2015.
3. 1 2 3  „The town of Pyhäjärvi" (engleski). Pyhäjärven kaupunki. Arhivirano iz originala na datum 2016-01-06. Pristupljeno 20. 12. 2015.
4. 1 2 3  „Trade and industry" (engleski). Pyhäjärven kaupunki. Arhivirano iz originala na datum 2016-04-15. Pristupljeno 20. 12. 2015.

Vanjske veze
------------

***Pyhäjärvi*** na Wikimedijinoj ostavi

* *Službene stranice grada Pyhäjärvi* Arhivirano 2015-12-15 na Wayback Machine-u ()
**Sonceboz-Sombeval** je grad i općina od 1,938 stanovnika na sjeverozapadu Švicarske u Kantonu Bern.

Geografske karakteristike
-------------------------

Sonceboz-Sombeval se nalazi u Masivu Jura, u kotlini Rijeke Suze, ispod planinskog prijevoja Pierre-Pertuis, udaljen oko 8 km sjeverozapadno od Biel/Bienna.

Historija
---------

Za Antike tu je prolazio rimski put preko prijevoja Pierre-Pertuis.

*Sombeval* je prvi put dokumentiran 866. u povelji lotaringškog kralja Lotara II kao feudalno selo Opatije Moutier-Grandval.
To selo je do 1148. postalo mjesto sa sudom.

*Sonceboz* je prvi put dokumentiran 1303. pod imenom *Suntzelbo*.

U vrijeme Francuske revolucije vojska Prve Francuske Republike okupirala je 1797. 
Kneževinu-biskupiju Basel, pa su Sombeval i Sonceboz sve do 1813. živjeli pod francuskim režimom.

Od 1815. su dio Švicarske Konfederacije u kojoj je Sombeval - 1838. dobio status općine, jer je još od 13. vijeka bio sjedište župe. Za 
razliku od njega Sonceboz je sve do početka 19. vijeka bio selo od par kuća. Tad se razvio kao stanica za promjenu konja i svratište kočija na putu preko Pierre-Pertuisa.

Sredinom 19. vijeka razvila se manufakturna proizvodnja satova. Kad je 1874. otvarena željeznička pruga Biel/Bienne-Renan-Sonceboz-Tavannes, Sonceboz je doživio demografski i industrijski rast, dok je Sombeval je zadržao ruralni karakter.
Tad su se ta dva naselja i spojila i podigla zajedničku školu, poštu, željezničku stanicu, 1936. proradila je prva tvornica, a 1978. i druga puno veća 
tvornica parketa Bienna SA.

Izvori
------

1. 1 2 3 4 5 6 7  „*Sonceboz -Sombeval in Arrondissement administratif Jura bernois (Bern)*" (engleski). City population. Pristupljeno 2.11.2022.
2. 1 2 3 4  „*Histoire*" (francuski). Sonceboz-Sombeval. Pristupljeno 02.11.2022.
3. 1 2 3  „*Sonceboz-Sombeval*" (francuski). Dictionnaire historique de la Suisse. Pristupljeno 02.11.2022.

Vanjske veze
------------

***Sonceboz-Sombeval*** na Wikimedijinoj ostavi

* *Bienvenue à Sonceboz-Sombeval* (službene stranice) ()
U digitalnoj tipografiji, novi način slaganja teksta (NTS) je reimplementacija TeX načina slaganja sistema u Javi. Specifični ciljevi projekta su da nastave tradiciju Donalovog TeX  pružanjem prve klase slaganja softvera koji je i prenosivi i dostupnan besplatno. Ali, dok je TeX sada zamrznut zbog maksimalne stabilnosti, NTS bi trebalo da ostane fleksibilan i proširiv.

NTS je pisan u Javi. To je alfa softver (objavljen 2000. godine) i u stanju je da generiše DVI.

Istorija
--------

NTS projekat je inaugurisan pod pokroviteljstvom Dante e. V. (Deutschsprachige Anwendervereinigung TeX) 1992. godine. Kodiranje je počelo 1998. godine, nakon donacije u ukupnom iznosu od 30 000 maraka, a finansirano je do završetka. Joakim Lamars, Rajner Skopf, Joakim Srod, Bernd Rajhl, Karel Skupju, Jiri Zlatuška, Filip Tejlor, Piter Brejtenlohner, Fridelm Sova i Hans Hagen, između ostalog, su svi bili uključeni u ovaj projekat, ali nisu od početka, a ni do kraja.

Cilj projekta je bio da se ponovo sprovede TeX 100% na nekom načinu. Krajnji proizvod projekta "putovanje-test" je kompatibilno, i pokazuje da je reimplementacija izvodljiva. Međutim, iz nekoliko razloga odlučeno je da se ne nastavlja dalje sa projektom. Pre svega, NTS je prespor da se koristi za proizvodne svrhe, i ne motiviše korisnike da prebace na mašine. Osim toga, do tada standardne ekstenzije kao što su e-TeX nisu bili uključene u kod. Takođe, da bi bile korisne danas, PDF produkcija kao specifično produženje pdfTeX treba da se implementira. Najzad, tako da 100% bude komplementno TeX, pod-procesi NTS se prilično prepliću (zbog tradicionalne prirode TeX), koji je time čine ekstenzijivnijom a manje jednostavnom kao što je bilo predviđeno.

U decembru 2002. godine, grupa ljudi je započela reimplementaciju TeX projekta na osnovu NTS: Projekat ExTeX. ExTeX je spajanje NTS sa eTeX, pdfTeX i Omega i nikada nije napustila pre-alfa stanje.[*nedostaje referenca*] Aleph je isto spajanje eTeX i Omega, i posle LuaTeX integraciše većinu funkcionalno obezbeđenja Aleph sa pdfTeX, što se može smatrati realizacija NTS i ExTeX ideja.

XeTeX nudi sličnu funkcionalnost, ali na drugačiji način.

Spoljašnje veze
---------------

* NTS on TUG Arhivirano 2016-03-03 na Wayback Machine-u
* A Tour around NTS implementation Karel Skoupy (pdf) Arhivirano 2006-09-24 na Wayback Machine-u
* ExTeX project web page
* Code of release 1.0 beta of NTS.[*mrtav link*] Dante.de[*mrtav link*]
* Arthur Reutenauer "A brief history of TeX". Arhivirano 2016-03-04 na Wayback Machine-u EuroBachoTeX 2007. Arhivirano 2016-03-04 na Wayback Machine-u
* Arthur Reutenauer "A brief history of TeX, volume II". TUGboat. Volume 0 (2060), No. 0 — Proceedings of the 2060 Annual Meeting. str. 1001-1005 (pdf)

Šablon:TeX navigacijska kutija
***Yes! We Have No Bananas*** je popularna američka humoristička (*novelty*) pjesma koju su 1923. napisali Frank Silver i Irving Cohn. Njen naslov na engleskom doslovno znači "Da! Nemamo banane", i tradicionalno se smatra da je kao inspiracija za nju poslužila nestašica banana na njujorškom tržištu izazvana bolešću koja je te godine napala stabla banana u Brazilu; sam naslov je, prema lokalnoj predaji, na Long Islandu Jimmy Costas, grčki trgovac na tamošnjoj tržnici koji je svoje navodno nepoznavanje engleskog koristio kako bi zbunio mušterije.

Prvi put je izvedena u brodvejskoj reviji *Make It Snappy* od strane Eddieja Cantora i odmah je postala veliki hit. Kasnije su je obradili Benny Goodman i Spike Jones. Ipak, najveću je popularnost stekla u Velikoj Britaniji za vrijeme drugog svjetskog rata nakon što je vlada zabranila uvoz banana proglasivši je nepotrebnim luksuzom za stanovništvo u tim teškim vremenima. Tom se pjesmom na šaljivi i autoironični način stanovništvo nastojalo nositi sa oskudicom i drugim nedaćama u tom vremenu.

Godine 1996. je pjesma poslužila kao inspiracija za BBC-jevu mini-seriju *No Bananas* sa radnjom smještenom u drugi svjetski rat.

Izvori
------

* Sheet music
***Wyatt Earp: Frontier Marshal*** (sh. *Wyatt Earp: Šerif na Granici* je biografska knjiga koju je 1931. godine objavio američki publicist Stuart N. Lake, poznata kao jedno od najuticajnijih, ali i najkontroverznijih djela posvećenih historiji Divljeg zapada. U njoj se prikazuje život znamenitog šerifa i pustolova Wyatta Earpa s posebnim naglaskom na zbivanja u gradu Tombstone početkom 1880-ih, odnosno ulogu Earpa u obračunu kod O.K. Corrala. Lake je knjigu počeo pisati krajem 1920-ih poticaj svog poznanika Bata Mastersona, koji mu je predložio da opiše život svog prijatelja Earpa koji se tada nalazio u teškom materijalnom stanju. Lake je posjetio i intervjuirao Earpa, koji je nedugo poslije toga umro, a knjiga je dovršena i objavljena dvije godine kasnije, pri čemu se dosta sporio sa njegovom udovicom Josephine koja mu je poslije prijetila sudskim tužbama. Knjiga je nakon objavljivanja postigla veliki uspjeh, a njen prikaz Earpa kao plemenitog borca za pravdu koji uspostavlja red i zakon, odnosno štiti civilizaciju od "barbarskih" kauboja stvorilo mit koji se održao do današnjih dana. Kasniji historičari su, međutim, postepeno počeli mnoge od tih navoda dovoditi u pitanje, te pronašli brojne detalje koje je Lake namjerno ispustio, kao Earpov prethodni brak s prostitutkom Mattie Blaylock, odnosno mnoge koje je Lake jednostavno izmislio. Zbog toga se Frontier Marshal danas više smatra djelom fikcije nego ozbiljnim historijskim izvorom.

Usprkos toga, Frontier Marshal je poslužio kao predložak za najmanje četiri ekranizacije - za hollywoodski film *Frontier Marshal* iz 1934. godine, za istoimeni remake iz 1939. godine, za klasični Fordov vestern *My Darling Clementine* iz 1946. godine, te TV-seriju *The Life and Legend of Wyatt Earp* iz 1955. godine.

Vanjske veze
------------

* Foreword by Stuart N. Lake from the Ford County Historical Society, Dodge City, Kansas
* Wyatt Earp and the "Buntline Special" Myth
**Gouvieux** je općina i grad od 8,978 stanovnika na sjeveru Francuske u Departmanu Oise.

Geografske karakteristike
-------------------------

Gouvieux se nalazi na ušću rijeke Nonette u Oise, udaljen 42 km sjeverno od Pariza.

Kako je okružen sa 160 hektara šuma brojni bogataši odlučili su živjeti u Gouvieuxu, među njima i Rothschildi koji su krajem 19. i početkom 20. vijeka podigli tri dvorca.
I brojni Nogometni klubovi i reprezentacije rado borave u tom ladanjskom mjestu zbog blizine Aerodroma Charles-de-Gaulle i Stade de France.

Osnivanje Parka prirode *Oise - Pays de France* 2004. godine, čiji je Gouvieux jedan od osnivača, zasad osigurava da se previše ne urbanizira.

Dvorac Montvillargenne
Dvorac Fontaines

Historija
---------

Gouvieux svoje ime duguje pećini, koja se na starom pikardskom jeziku zvala *gauve*. Pretpostavlja se da je u 6. vijeku postojalo trogloditsko naselje od nekih stotinjak ljudi, nukleus iz kog je nastao Gouvieux.

Početkom 13. vijeka grof od Gouvieuxa potopio je dolinu Nonette i stvorio jezero dugo 3,5 km, koje je koristio kao ribnjak. Zahvaljujući njemu porastao je broj stanovnika.

Potkraj 14. vijeka novi vlasnik grof od Dammartina prodao je ribnjak Gouvieux kralju Charlesu V.
Kralj Louis XI je 1467. poklonio ribnjak i Gouvieux opatu Bazilike Saint-Denis, koji je u to vrijeme živio od lova, ribolova, mlinova i štavionica.

Kralj Louis XIII podigao je 1634. manufakturu za proizvodnju oružja, koju je uništila poplava Nonette 1649.

Slikar Camille Corot preteča impresionizma, boravio je nekoliko navrata između 1850. i 1865. u gradu, i slikao vodenice i pejzaže Gouvieuxa.

Lokalni poduzetnik Charles Gruhier pronašao je 1879. izvor mineralne vode i podigao punionicu koja je radila do 1914. godine.

Današnji Gouvieux je mjesto luksuznih hotela smještenih u nekadašnjim dvorcima.

Pobratimski gradovi
-------------------

Gouvieux ima ugovore o pobratimstvu sa gradovima;

* Njemačka Nümbrecht, Njemačka
* Ujedinjeno Kraljevstvo Dorking, Ujedinjeno Kraljevstvo od 2001.

Izvori
------

1. 1 2 3 4 5  „*Gouvieux in Senlis (Oise)*" (engleski). City population. Pristupljeno 12.10.2022.
2. 1 2 3 4  „*Géographie*" (francuski). Ville de Gouvieux. Pristupljeno 12.10.2022.
3. 1 2 3 4 5 6 7 8  „*Histoire*" (francuski). Ville de Gouvieux. Pristupljeno 12.10.2022.
4. ↑  „*Jumelages*" (francuski). Ville de Gouvieux. Pristupljeno 12.10.2022.

Vanjske veze
------------

***Gouvieux*** na Wikimedijinoj ostavi

* *Ville de Gouvieux (službene stranice)* ()
***Wunschkonzert*** (sh. *Koncert po željama*) je njemački crno-bijeli film snimljen 1940. godine u režiji Eduarda von Borsodyja, poznat kao drugo nagledanije ostvarenje iz doba Trećeg rajha.

Po žanru predstavlja kombinaciju melodrame, mjuzikla i ratnog filma. Protagonistica, koju tumači Ilse Werner je djevojka Inge Wagner koja za vrijeme berlinske Olimpijade 1936. godine upozna mladog poručnika Herberta Kocha Luftwaffe (koga tumači Carl Raddatz), ali se od njega mora razdvojiti nakon što bude poslan u Legiju Kondor za vrijeme španskog građanskog rata. Radnja prikazuje kako se Inge i Herbert nakon izbijanja drugog svjetskog rata ponovno sreću zahvaljujući popularnoj muzičkoj radio-emisiji *Wunschkonzert für die Wehrmacht* ("Koncert po željama za Wehrmacht").

*Wunschkonzert* je napravljen nakon izbijanja rata po narudžbi nacističkog minsitra propagande Josefa Goebbelsa, koji je nastojao iskoristiti izuzetnu popularnost emisije *Wunschkonzert*, koja je tada predstavljala svojevrsni most između pripadnika Wehrmachta stacioniranih širom netom okupirane Evrope i njihovih porodica u domovini. Svrha filma je propagandne prirode, odnosno njome su se nastojali veličati njemački ratni uspjesi, patriotizam i spremnost vojnika za žrtvovanje, ali i princip *Volksgemeinschafta* ("narodnog zajedništva") između vojske na frontu i civila u pozadini. Goebbels je, slično kao i u nekim drugim filmovima iste namjene, umjesto "sirove" propagande nastojao koristiti implicitni pristup temeljen na kombiniranju jednostavne ljubavne priče i dopadljivih muzičkih brojeva. On se pokazao izuzetno uspješnim, te je do kraja rata Wunschkonzert gledalo oko 26 miliona gledatelja; njegov rekord je dvije godine kasnije oborio film *Der grosse Liebe.* 

Poslije završetka rata su *Wunschkonzert* zabranile savezničke okupacijske vlasti. Zabrana je skinuta 1980. u Zapadnoj Njemačkoj.

Izvori
------

Literatura
----------

* Helmut Regel: *Zur Topographie des NS-Films.* in: *Filmkritik.* Verl. Filmkritik, Munich 10.1966,1 (Januar), pp. 5/18. ISSN 0015-1572
* Francis Courtade, Pierre Cadars: *Geschichte des Films im Dritten Reich.* Heyne, Munich 1975, 1977, pp. 208ff. ISBN 3-453-00759-X
* Friedemann Beyer: *Die Ufa-Stars im Dritten Reich. Frauen für Deutschland.* Heyne, Munich 1991, 1992, pp. 259ff. ISBN 3-453-03013-3

Vanjske veze
------------

* *Wunschkonzert* na sajtu IMDb
* *Wunschkonzert* na AllMovie-u ()
* () Murnau-Stiftung Arhivirano 2007-09-26 na Wayback Machine-u
* () Filmportal
* () Heinz Rühmann Arhivirano 2013-11-01 na Wayback Machine-u
**L'Isle-sur-le-Doubs** je općina od 2,865 stanovnika i aglomeracija 3,246 stanovnikana istoku Francuske u Deparmanu Doubs.

Geografske karakteristike
-------------------------

L'Isle-sur-le-Doubs što prevedeno sa francuskog znači **Otok na Doubsu**, doista zaslužuje to ime, jer je niknuo na otoku, dugom 800, širokom 100 metara, kog okružuju dva rukavca rijeke Doubs.

Historija
---------

Taj su otok u 12. vijeku darovali redovnici cistercitske opatije Tri kralja, moćnoj grofovskoj porodici Neufchâtel.

Tako je historija mjesta od 12. do početka 16. vijeka bila povezana sa tom porodicom, koja je isprva podigla zamak, dva mosta i kapelicu, a nakon tog i bedeme oko svog gradića. On je početkom 14. vijek postao prijestolnica kastelanije koja se ispočetka sastojala od osam sela.
Rat Burgundskog Vojvodstva protiv alzaško-austrijsko-švicarske lige, imao je štetne posljedice za grad i zamak koji su potpuno uništeni 1475. 
Novi vlasnici grofovi od Ortembourga djelomično su obnovili zamak nakon 1525.
Ponovno je uništen u julu 1637. pa je spao na samo 175 stanovnika.

Isle je ostao feud do Francuske revolucije 1789. tad je prodan i zamak 1795. u kom su se smjestile kovačnice. Iz njih je u 19. vijeku niknula tvornica vijaka koja je utjecala na porast broja stanovnika. Ona je radila sve do 2009. odtad je broj stanovnika počeo ponovno opadati.

Pobratimski grad
----------------

* Njemačka Wölfersheim, Njemačka od 2014.

Izvori
------

1. 1 2 3 4 5 6  „*L'Isle-sur-le-Doubs in Montbéliard (Doubs)"* (engleski). City population. Pristupljeno 29.09.2022.
2. 1 2 3  „*L'Isle-sur-le-Doubs Agglomeration in France"* (engleski). City population. Pristupljeno 29.09.2022.
3. 1 2 3 4 5  „*Histoire de L'Isle-sur-le-Doubs*" (francuski). L'Isle-sur-le-Doubs. Pristupljeno 29.09.2022.
4. ↑  „*Jumelage*" (francuski). L'Isle-sur-le-Doubs. Pristupljeno 29.09.2022.

Vanjske veze
------------

***L'Isle-sur-le-Doubs*** na Wikimedijinoj ostavi

* *L'Isle-sur-le-Doubs (službene stranice)* ()
***A Spray of Plum Blossoms*** (kineski: ; pinyin: *Yī jiǎn méi*; doslovno "**Grana cvjetova šljive**") je kineski nijemi film snimljen 1931. u režiji Bu Wancanga, poznat kao jedina filmska adaptacija Shakespearove komedije *Dva plemića iz Verone*. Radnja je smještena u (tada) suvremenu Kinu, a protagonisti, koje tumače Wang Cilong i Jin Yan su dva kadeta šangajske vojne škole od kojih će jedan nakon diplome dobiti premještaj u Guangdong i tamo se zaljubiti u lijepu komandantovu kćer (koju glumi Ruan Lingyu). A Spray of Plum Blossoms je zanimljiv i po tome što su ga autori nastojali približiti zapadnoj publici, pa tako osim kineskih sadrži i engleske međutitlove na kojima su likovi dobili imena istovjetna svojim ekvivalentima iz Shakespeareovog predloška.

Vanjske veze
------------

* *A Spray of Plum Blossoms* na sajtu IMDb
* *A Spray of Plum Blossoms* Arhivirano 2013-10-07 na Wayback Machine-u from the Chinese Movie Database (incorrectly referred to as *The Peach Girl*)
* Cinema Epoch's Arhivirano 2013-11-11 na Wayback Machine-u collection of Chinese and other foreign films
**Ottmarsheim** je općina od 1,973 stanovnika na istoku Francuske u Deparmanu Haut-Rhin.

Geografske karakteristike
-------------------------

Ottmarsheim se nalazi na Velikom alzaškom kanalu i Rajni, prekoputa njemačkog grada Neuenburg am Rheina, udaljen 17 km istočno od Mulhousea.

Historija
---------

Historija Ottmarsheima povezana je sa benediktinskom opatijom, koju je početkom 11. vijeka osnovao grof Rudolf od Altenburga, uz koju je izraslo selo. 
Od nje je do danas preostala jedino romanička crkva *Petra i Pavla*. Ta osmerokutna građevina je kopija Dvorske kapele u Aachenu, iako je i ona doživjela brojne nedaće i požare (posljednji put 1991.) uvijek je obnavljana i dobro se drži.

Sve do 20. vijeka bio je obično selo, počeo je rasti nakon radova na Velikom alzaškom kanalu i izgradnje ustave sa prevodnicama i hidroelektranom, koji su trajali od 1948. do 1952.

Izvori
------

1. 1 2 3 4 5  „*Ottmarsheim in Mulhouse (Haut-Rhin)*" (engleski). City population. Pristupljeno 02.10.2022.
2. 1 2  „*Histoire de l'Abbatiale Saints Pierre et Paul* "(francuski). Ottmarsheim. Pristupljeno 02.10.2022.
3. ↑  „*La navigation sur le Rhin et le Grand Canal d’Alsace.*" (francuski). Ville de Ottmarsheim. Pristupljeno 02.10.2022.

Vanjske veze
------------

***Ottmarsheim*** na Wikimedijinoj ostavi

* *Ottmarsheim* (službene stranice) ()
*Za ostala značenja, vidi Zero Hour (razvrstavanje).*

***Zero Hour!*** (sh. *Nulti sat!*) je američki crno-bijeli film snimljen 1957. u režiji Halaa Bartletta, a koji se smatra jednim od najuticajnijih ostvarenja u žanru filma katastrofe. Predstavlja remake kanadske TV-drame *Flight into Danger*, originalno prikazane prethodne godine. Radnja je smještena u putnički avion u kome se tokom leta većina putnika, ali i pilot i kopilot, otruju hranom, pa nijedan član posade više nije u stanju sa njime pilotirati. Protagonist, koga tumače Dana Andrews, je bivši lovački pilot i veteran Drugog svjetskog rata koji se našao među neoboljelim putnicima i koji mora savladati nepoznate komande, ali i vlastite ratne traume kako bi svoje suputnike sigurno spustio na zemlju.

*Zero Hour!* je kasnije poslužio kao svojevrsni model za slična žanrovska ostvarenja. Godine 1971. je napravljen remake u obliku TV-filma *Terror in the Sky*.

Danas je, pak, najpoznatiji kao predložak za kultni parodijski film *Airplane!* iz 1980. godine, čiji su autori, zahvaljujući tome što je u oba slučaja nositelj autorskih prava bio Paramount Pictures bili u mogućnosti doslovno kopirati scene i dijaloge iz originala.

Uloge
-----

* Dana Andrews ... Vođa eskadrile Ted Stryker
* Linda Darnell ... Ellen Stryker
* Sterling Hayden ... Kapetan Martin Treleaven
* Elroy "Crazylegs" Hirsch ... Kap. Bill Wilson, Pilot
* Geoffrey Toone ... Dr. Baird
* Jerry Paris ... Tony Decker
* Peggy King ... Stjuardesa Janet Turner
* Charles Quinlivan ... Harry Burdick

Izvori
------

Vanjske veze
------------

* *Zero Hour!* na sajtu IMDb
***À l'Écu d'or ou la Bonne Auberge*** (sh. *Kod "Zlatnog ekija" ili u dobrom prenoćištu*) je francuski crno-bijeli nijemi pornografski film snimljen 1908. godine. Radnja je smještena u jedno prenoćište u 17. vijeku gdje dolazi umorni vojnik, ali mu vlasnik nema čime ugostiti osim sa dvije mlade djevojke koje mu obave seksualne usluge. Danas je poznat prije svega kao najstariji pornografski film čiji je datum proizvodnje precizno datiran. Historičari filma su, pak, primijetili da su autori seks prikaz seksualne aktivnosti nastojali "začiniti" humorom i parodijom - seksualne aktivnosti su opisane kao dijelovi restoranskog menija, a sam naslov filma se odnosi na *Ecu d'Or*, koji je bio jedan od najuglednijih restorana u Francuskoj na početku 20. vijeka.

Literatura
----------

* Enrico Wolf: *Bewegte Körper – bewegte Bilder. Der pornografische Film. Genrediskussion, Geschichte, Narrativik.* Diskurs-Film Verlag, München 2008, ISBN 978-3-926372-67-3, S. 112f.
* Ado Kyrou, Paul Caron: *D'un certain cinema clandestine.* In: *Positif. Revue mensuelle du cinéma.* Jg. 13, Nr. 61/62/63 (Juin/Juillet/Aout) 1964, ISSN 0048-4911, S. 205–223.
* Georg Seeßlen: *Der pornographische Film. Von den Anfängen bis zur Gegenwart.* Ullstein, Frankfurt am Main u. a. 1990, ISBN 3-550-06438-1.
**Großhöflein** (hrvatski: *Velika Holovajna*, mađarski: *Nagyhöflány*) je trgovište na jugoistoku Austrije od 2,048 stanovnika, koja administrativno podpada pod Okrug Eisenstadt-Umgebung u Saveznoj zemlji Gradišće.

Geografske karakteristike
-------------------------

Großhöflein leži zapadno od Eisenstadta, južno od Beča. 
Pored mjesta prolazi Südost Autobahn.

Historija
---------

Großhöflein je prvi put dokumentiran 1153. u testamentu izvjesnog Adalbertusa u kojem on svoja dobra u tom kraju ostavlja samostanu.

Großhöflein je status trgovišta dobio u 17. vijeku kad su njime vladali Esterhazyji. Iako to nije bio baš sretan vijek za mjesto jer ga je između 1679. -1680. pogodila epidemija kuge, a odmah nakon toga - 1683. uslijedila je Opsada Beča, kad je puno stradao.

Još od 15. vijeka u Großhöflein je poznat po vinu, koje se tad zvalo - Odenburger, kao i ostala vina iz 
Gradišća.

Izvori
------

1. 1 2 3 4  „Austria: Burgenland" (engleski). City population. Pristupljeno 16. 04. 2016.
2. 1 2 3  „*Geschichte von Großhöflein*" (engleski). Historischer Grundbuchauszug. Pristupljeno 16. 04. 2016.

Vanjske veze
------------

***Großhöflein*** na Wikimedijinoj ostavi

* *Službene stranice Großhöfleina* ()
**Affligem** je općina od 13,407 stanovnika u sredini Belgije u flandrijskoj Provinciji Flamanski Brabant.

Geografske karakteristike
-------------------------

Opatija Affligem
Affligem se nalazi na trasi autoputa E40 Bruxelles-Gent, udaljen 8 km jugoistočno od Aalsta.
Općina se sastoji od naselja; Essene, Teralfene i Hekelgem (Affligem), koji je centar općine.

Sve do reforme državne uprave 1977. Essene, Teralfene i Hekelgem bile su samostalne općine. Tad su dekretom spojene pod imenom **Hekelgem**, koje je 1980. promjenjeno u **Affligem**.

Historija
---------

Općina Affligem je ruralan kraj, koji je bio feud benediktinske Opatija Affligem (osnovana u 11. vijeku) sve dok je Prva Francuska Republika anekstirala 1796.

### Essene

Za antike je na lokalitetu Moortel postojala Rimska vila ili vicus (selo) od kog nije ostalo puno.
Srednjovjekovni Essene razvio se oko zamka Borcht koji potječe iz 12. vijeka. Najstariji feudalni gospodari Essenea bili su iz Bruxellesa. Njihov feud je kasnije preuzela benediktinska Opatija Affligem.

### Hekelgem

Hekelgem je je niknuo za franačkih vremena, kad je u 8. vijeku sv. Ursmar podigao kapelu uz koje je niklo selo, koje je kasnije postalo feud benediktinske Opatije Affligem.
U Hekelgemu se nalazio zamak koji je potpuno je uništen 1338.

### Teralfen

Teralfen je nikao na raskršću antičkih puteva, od rijeke Dender prema Geraardsbergenu, kao najmlađe naselje u općini.
Od 16. vijeka je često pljačkan i napadan, tako mu je za napada 1652. spaljena i crkva.

Kad je Prva Francuska Republika 1795. anektirala Austrijsku Nizozemsku Teralfen je postao općina.

Izvori
------

1. 1 2 3 4 5 6 7  „*Belgium: Vlaams-Brabant*" (engleski). City population. Pristupljeno 19.05.2022.
2. 1 2 3 4 5  „*Geschiedenis van Affligem*" (nizozemski). Affligem. Arhivirano iz originala na datum 2008-02-02. Pristupljeno 19.05.2022.

Vanjske veze
------------

***Affligem*** na Wikimedijinoj ostavi

* *Affligem* (službene stranice)[*mrtav link*] ()
*Za ostale upotrebe, v. Čapajev.*

***Čapajev*** (ruski: ) je sovjetski crno-bijeli ratni film snimljen 1934. u režiji braće Vasiljev, poznat kao najpopularnije i jedno od najuticajnijih ostvarenja sovjetske kinematografije 1930-ih.

Temelji se na istoimenom romanu Dmitrija Furmanova, kao i memoarima njegove supruge Ane Furmanove. Protagonist, čiji lik tumači Boris Babočkin, je Vasilij Čapajev, bivši podoficir ruske carske vojske koji se priključio revolucionarima i, usprkos nedostatku bilo kakvog formalnog obrazovanja, brzo napredovao do mjesta komandanta 25. streljačke divizije. Radnja prikazuje kako njegova divizija u kritičnim trenucima građanskog rata 1919. godine nanosi poraze belogardejcima na području Urala.

*Čapajev* se često navodi kao primjer socrealističkih načela u tadašnjoj sovjetskoj kinematografiji, a koje posebno odražava lik samog Furmanova (koga glumi Boris Blinov, i koji se, za razliku od romana, pojavljuje pod svojim imenom) kao političkog komesara koji "osvješćuje" vojnički talentiranog, ali u ideološkom smislu "nedotjeranog" protagonista. S druge strane je film je karakteriziralo i inzistiranje na autentičnosti, pa su ga braća Vasiljev snimala na stvarnim poprištima bitaka u građanskom ratu, a Babočkin je dobio ulogu prije svega zato što se potrudio fizički što više sličiti stvarnom Čapajevu. Široj publici su se, međutim, daleko više svidjele spektakularne ratne scene, ali i sporedni likovi Čapajevljevog prijatelja i suborca Petke (koga glumi Leonid Kmit) i mitraljeskinje Anke (koju glumi Varvara Mjasnikova). Potonja je postala jedan od arhetipova sovjetske popularne kulture. U SSSR je postigao ogromnu gledanost, i vjeruje se da ga je nakon premijere vidjelo 30 miliona ljudi.

*Čapajevu* je na Moskovskom kino-festivalu 1935. godine žiri pod predsjedanjem Sergeja Ejzenštejna dao glavnu nagradu. Iste godine je dobio i nagradu za najbolji strani film američkog Nacionalnog odbora za recenziju. Popularnost *Čapajeva* je sovjetska propaganda iskoristila i za vrijeme drugog svjetskog rata, snimivši kratki film u kome Čapajev "oživljava" i potiče suvremene crvenoarmejce da se suprotstave nacističkim napadačima. Kasnije su likovi Čapajeva, Anke i Petke postali omiljena meta narodnih viceva, a njihova popularnost se održala i u post-sovjetskom periodu, tako da su od 1998. do 2009. bili protagonisti serije video-igara *Petka*.

Vanjske veze
------------

***Čapajev (film)*** na Wikimedijinoj ostavi

* «Чапаев» na stranici «Kino Rosiji» ()
* *«Чапаев»* na sajtu IMDb
* «Чапаев» на Красном ТВ *(видео)*
* «Чапаев» на сайте Filmweb.pl Arhivirano 2007-12-25 na Wayback Machine-u ()
* «Чапаев» на сайте russiancinema Arhivirano 2011-11-28 na Wayback Machine-u

|  |  |
| --- | --- |
| Normativna kontrola Uredi na Wikidati | 
* GND: 4581765-0

 |
**Harjavalta**  je grad i općina na jugozapadu Finske od 7,366 stanovnika.

Geografske karakteristike
-------------------------

Harjavalta leži u Regiji Satakunta, duž rijeke Kokemäenjoki, nedaleko od njenog ušća u Botnijski zaljev, kod grada Porija, od kog je udaljena 30 km. Od Tamperea je udaljena 110 km, i isto toliko od Turkua.

Historija
---------

Općina Harjavalta osnovana je 1869. sve do kraja Drugog svjetskog rata to je bio čisto ruralan kraj. 
Industrijalizacija je započela kad je od 1937. do 39. izgrađena hidroelektrana na Kokemäenjokiju, zajedno sa branom i akumulacionim jezerom. Ono se kao proširenje rijeke proteže kroz čitav grad i dijeli ga na dva dijela.

Odlučujući poticaj prerastanju u grad bilo je otvaranje topionice bakra Outokumpu 1944. Nakon tog je podignut kemijski kombinat Rikkihappo 1947. pa se stanovništvo Harjavalte ubrzo utrostručilo.

Harjavalta je dobila status trgovišta 1968. a 1977. i status grada.

Gradovi prijatelji
------------------

* Rusija, Boksitogorsk

Izvori
------

1. 1 2 3 4  „Finland: Satakunta" (engleski). City population. Pristupljeno 08. 12. 2015.
2. 1 2 3 4  „Harjavalta-Facts and Figures" (engleski). Town of Harjavalta. Pristupljeno 08. 12. 2015. [*mrtav link*]
3. 1 2 3  „Historiikki" (finski). Harjavalta. Arhivirano iz originala na datum 2015-12-04. Pristupljeno 09. 12. 2015.

Vanjske veze
------------

***Harjavalta*** na Wikimedijinoj ostavi

* *Službene stranice grada Harjavalta*  ()
**Kemijärvi** je grad i općina na krajnjem sjeveru Finske od 7,892 stanovnika.

Geografske karakteristike
-------------------------

Kemijärvi leži u Regiji Lapland, smješen na poluotoku istoimenog jezera rijeke Kemijoki.

Od administrativnog centra regije grada Rovaniemija udaljen je 87,5 km istočno, a od Helsinkija 892 km.

Historija
---------

Finski doseljenici počeli su se masovnije doseljavati u taj kraj u 19. vijeku, ispočetka su se bavili poljoprivredom, stočarstvom, lovom i ribolovom.

Kemijärvi se nalazi na raskršću glavnih prometnih pravaca, od kojih onaj prema jugu vodi u Botnijski zaljev, a onaj prema sjeveru vodi do Arktičkog oceana i Bijelog mora, a onaj prema jugoistoku prema 
Jezeru Ladoga. Između 1908. - 1934. jedina veza sa svijetom bila je brodska linija prema Pelkosenniemiju. U 
drugoj polovici 19. vijeka bitno su poboljšane veze, cesta Rovaniemi - Kemijärvi završena je 1853. a do 1930. do mjesta je
došla željeznica.

Još oko 1920. Kemijärvi je počeo planirati da postane općina, ali je te planove prekinuo Drugi svjetski rat, jer je od 1939. do 1945. u tom ratu uništeno oko 70% zgrada u tom kraju. Nakon tog je uslijedio period obnove koji je trajao do druge polovice 1950-ih. Tad je izgrađena i prva hidroelektrana na Kemijokiju, koja je donijela radna mjesta i povećala standard. 
U finalu tog procesa - 1957. osnovana je općina.

Sredinom 1960-ih izgrađena je tvornica celuloze Veitsiluoto, a 1963. dovršena je i hidroelektrana Seitakorva. 
To vrijeme bilo je zenit Kemijärvija, jer je tad imao oko 16 000 stanovnika, pa je 1973 dobio status grada.

Atrakcije
---------

Svega pola sata vožnje od Kemijärvija, unatar Arktičkog kruga leži skijalište - *Suomu*, na visini od 409 metara, ono se počelo formirati 1960-ih. Danas ima 70 km staza, od tog 17 km lakših.

Pobratimski gradovi
-------------------

* Rusija, Kandalakša
* Japan, Sōbetsu
* Norveška, Vardø

Izvori
------

1. 1 2 3 4  „Finland: Lapland" (engleski). City population. Pristupljeno 14. 12. 2015.
2. 1 2 3 4  „Kemijärven HISTORIAA" (finski). Kemijärven kaupunki. Pristupljeno 14. 12. 2015.
3. ↑  „Suomu Fell" (engleski). Kemijärven kaupunki. Arhivirano iz originala na datum 2016-01-11. Pristupljeno 14. 12. 2015.

Vanjske veze
------------

***Kemijärvi*** na Wikimedijinoj ostavi

* *Službene stranice grada Kemijärvi*  ()
**Kiuruvesi** (što doslovno prevedeno znači *Ševino jezero*) je grad i općina na jugoistoku Finske od 8,752 stanovnika, u Regiji Sjeverna Savonija.

Geografske karakteristike
-------------------------

Kiuruvesi leži na ušću rijeke Koskenjoki u jezero Kiuruvesi, udaljen 120 km sjeveroistočno od administrativnog centra regije Kuopia i oko 484 km sjeverno od Helsinkija.

Historija
---------

Općina Kiuruvesi formirana je 1873. kad su lokalni poljoprivrednici zaključili da je njihova zajednica 
narasla dovoljno velika, da bi postala samostalna općina. Odabrali su ševu za motiv općinskog grba. 
U to vrijeme mlijeko je bilo njihov glavni proizvod, to je ostalo do današnjeg dana, tako da je ono uz meso baza lokalne ekonomije.

Početkom 1993. Općina Kiuruvesi dobila je status status grada.

Atrakcije
---------

Svakog jula održava se petorodnevni festival **Iskelmäviikko**, na kom nastupaju najpopularniji mladi finski pjevači i plesači, on je vrhunac natjecanja koje se održava u brojnim gradovima, pa samo oni koji pobjede na lokalnom natjecanju sudjeluju u finalu u kom se odabiru najbolji.

Privreda i transport
--------------------

Kiuruvesi i danas proizvodi više mlijeka i mesa od bilo kojeg drugog kraja u Finskoj, ukupno 47 milijuna litara mlijeka godišnje. 
Ipak nije samo poljoprivreda ono čim se stanovnici bave, već je to i šumarstvo i proizvodnja predmeta od metala.

Preko Kiuruvesija ide željeznička pruga Iisalmi - Ylivieska, i cesta 27, dok su magistrale 4 i 5 udaljene tridesetak km. 
Najbliži veći aerodrom je onaj u Kuopiju, ali postoji i jedan manji za sportske avione udaljen 4 km od centra grada.

Izvori
------

1. 1 2 3 4  „Finland: North Savonia" (engleski). City population. Pristupljeno 26. 11. 2015.
2. 1 2 3 4 5 6 7  „Municipal information" (engleski). Kiuruveden kaupunki. Arhivirano iz originala na datum 2016-01-17. Pristupljeno 26. 11. 2015.

Vanjske veze
------------

***Kiuruvesi*** na Wikimedijinoj ostavi

* *Službene stranice Općine Kiuruvesi* ()
***Der Schweizerische Robinson*** (sh. *Švicarski Robinsoni*), poznat i pod naslovom ***Švicarska porodica Robinson***, je pustolovni roman na njemačkom jeziku koji je napisao švicarski protestantski pastor Johann David Wyss, a godine 1812. objavio njegov sin Johann Rudolph Wyss. Kao inspiracija je poslužio znameniti roman *Robinson Crusoe* engleskog pisca Daniela Defoea, sa kojim dijeli osnovni motiv zapleta. Protagonisti su članovi porodice švicarskih emigranata koji na putu za Australiju dožive brodolom te završe na pustom otoku u Indijama. Radnja prikazuje kako, koristeći ograničene resurse, ali i vlastitu domišljatost uspijevaju ne samo preživjeti, nego i stvoriti svojevrsni nadomjestak za civilizirani život. Wyss je roman prije svega namijenio mlađem uzrastu, te je po svom sadržaju dijelom imao i obrazovni, odnosno didaktički karakter, a kod čitatelja je nastojao usaditi kršćanske vrijednosti. *Der Schweizerische Robinson* je postigao veliki uspjeh, a nedugo nakon objavljivanja je preveden na brojne druge jezike, postavši jedan od najpopularnijih pustolovnih romana, odnosno tzv. robinzonada svih vremena. Među poklonicima romana se mnogo godina kasnije našao i francuski pisac Jules Verne, koji je napisao njegov nastavak pod naslovom *Seconde Patrie*. Roman je u 20. vijeku bio predmetom brojnih ekranizacija na filmu i televiziji, a poslužio je i kao inspiracija za popularnu TV-seriju *Izgubljeni u svemiru*.

Vanjske veze
------------

***The Swiss Family Robinson*** na Wikimedijinoj ostavi

* *The Swiss Family Robinson*, available at Internet Archive (original edition scanned books with illustrations in color)
* *The Swiss Family Robinson*, available at Google Books (original edition scanned books with illustrations)
* Besplatna e-knjiga: *The Swiss Family Robinson* na Projektu Gutenberg (plain text and HTML). Version unknown, *ca.* 1850, missing two pages of text.
* Besplatna e-knjiga: *The Swiss Family Robinson* na Projektu Gutenberg (plain text). Kingston's 1879 translation.
* "A Note on Wyss's Swiss Family Robinson, Montolieu's Le Robinson suisse, and Kingston's 1879 text", by Ellen Moody. Information about the book and its many versions.
**Kokemäki** (švedski: *Kumo*) je grad i općina na jugozapadu Finske od 7,702 stanovnika.

Geografske karakteristike
-------------------------

Kokemäki leži u Regiji Satakunta, nedaleko od ušća rijeke Kokemäenjoki, udaljen 40 km jugoistočno od administrativnog centra regije Porija.

Neposredno pored grada prolazi autoput 2 Helsinki - Pori.

Historija
---------

Najstariji pisani zapis o mjestu je iz 1324. u takozvanoj crnoj knjizi katedrale iz Turkua u kom se navodi kao Parohija Kumo.

Šveđani su na tom prostoru 1331. osnovali svoju grofoviju (slottslän), za srednjeg vijeka tu se nalazio 
zamak u kom su stolovali biskupi iz Turkua koji su iz njega upravljali puno većim krajem.

Općina Kokemäki osnovana je 1869. značajno je povećana 1969. kad joj je priključena Općina Kauvatsa. 
Naselje Kokemäki je 1977. dobilo status grada.

U Kokemäkiju je rođen novinar i političar Kullervo Manner, koji je 1917. bio predsjednik finskog parlamenta, a za građanskog rata jedan od lidera Crvene garde. On je nakon poraza crvenih emigrirao u 
Sovjetski Savez, gdje je sudjelovao u osnivanju Komunističke partije Finske i bio jedan od njenih lidera u razdoblju 1918. - 1935.

Privreda
--------

Najviše ljudi njih 62,1% radi u administraciji i uslugama, 36,8% radi u industriji a njih 1,1% u ostalim djelatnostima.

Gradovi prijatelji
------------------

* Estonija, Põltsamaa
* Norveška, Lier
* Švedska, Falköping
* Danska, Hobro

Izvori
------

1. 1 2 3 4  „Finland: Satakunta" (engleski). City population. Pristupljeno 08. 12. 2015.
2. 1 2 3 4  „Basic information about town of Kokemäki" (engleski). Kokemäen kaupunki. Arhivirano iz originala na datum 2015-11-18. Pristupljeno 08. 12. 2015.
3. 1 2 3  „Historia" (finski). Kokemäen kaupunki. Pristupljeno 08. 12. 2015.

Vanjske veze
------------

***Kokemäki*** na Wikimedijinoj ostavi

* *Službene stranice grada Kokemäki* ()
**Lapua** (švedski: *Lappo*) je grad i općina na zapadu Finske od 14,773 stanovnika.

Geografske karakteristike
-------------------------

Lapua leži u Regiji Južna Ostrobotnija, duž rijeke Lapuanjoki, udaljena 26 
km sjeveroistočno od Seinäjokija i oko 82 istočno od Vaase i Botnijskog zaljeva.

Historija
---------

Lapua je od 1581. nezavisna parohija, u kojoj su se malobrojni stanovnici bavili poljoprivredom, od 17. vijeka i proizvodnjom katrana, a od 19. vijeka i obradom drva u pilanaama.

Za ruske vlasti (Veliko Vojvodstvo Finska) - Lapua je 1827. izgradila novu katedralu izgrađenu po projektu 
Carla Ludwiga Engela.
Za iste vlasti je 1865. dobila i prvu povelju o status grada.

U Lapui je između 1929. - 1932. djelovao antiantikomunistički pokret **Lapuan liike**.

Grad je od 1956. sjedište luteranske biskupije.

Lapua je punopravni status grada dobila tek 1977.

Privreda
--------

Najveći privredni pogon je tvornica municije - Nammo, osnovana 1923. koja je 1976 doživjela veliku eksploziju pa je nakon tog izmještena izvan grada.

Gradovi prijatelji
------------------

* Švedska, Hagfors
* Njemačka, Hohenlockstedt
* SAD, Lantana, Florida
* Estonija, Rakvere
* Mađarska, Kiskőrös

Izvori
------

1. 1 2 3 4  „Finland: South Ostrobothnia" (engleski). City population. Pristupljeno 18. 11. 2015.
2. 1 2 3 4 5 6  „Lapua - puoli vuosituhatta historiaa" (finski). Lapua. Arhivirano iz originala na datum 2016-03-04. Pristupljeno 18. 11. 2015.

Vanjske veze
------------

***Lapua*** na Wikimedijinoj ostavi

* *Službene stranice Općine Lapua* ()